CELEX: 62012CN0375
Language: el
Date: 2012-08-06 00:00:00
Title: Υπόθεση C-375/12: Αίτηση για την έκδοση προδικαστικής αποφάσεως, την οποία υπέβαλε το Tribunal administratif de Grenoble (Γαλλία) στις 6 Αυγούστου 2012 — Margaretha Bouanich κατά Direction départementale des finances publiques de la Drôme

20.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/3
            
         Αίτηση για την έκδοση προδικαστικής αποφάσεως, την οποία υπέβαλε το Tribunal administratif de Grenoble (Γαλλία) στις 6 Αυγούστου 2012 — Margaretha Bouanich κατά Direction départementale des finances publiques de la Drôme
   (Υπόθεση C-375/12)
   2012/C 319/03
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Grenoble
   
      Διάδικοι στην υπόθεση της κύριας δίκης
   
   
      Προσφεύγουσα: Margaretha Bouanich
   
      Καθής: Direction départementale des finances publiques de la Drôme
   
      Προδικαστικά ερωτήματα
   
   
               1)
            
            
               Αντιτίθενται τα άρθρα 43, 56 και 58 της Συνθήκης για την ίδρυση της Ευρωπαϊκής Κοινότητας (νυν άρθρα 49, 63 και 65 της Συνθήκης για τη λειτουργία της Ευρωπαϊκής Ένωσης) σε νομοθετική ρύθμιση, όπως αυτή [των άρθρων 1 και 1649-0 A του γενικού φορολογικού κώδικα], δυνάμει της οποίας, σε περίπτωση που κάτοικος κράτους μέλους της Ευρωπαϊκής Ένωσης, ο οποίος είναι μέτοχος εταιρίας εδρεύουσας σε άλλο κράτος μέλος της Ένωσης, εισπράττει μερίσματα τα οποία φορολογούνται σε αμφότερα τα κράτη και η διπλή φορολογία αντιμετωπίζεται με τη χορήγηση εντός του κράτους κατοικίας πίστωσης φόρου ποσού ίσου με τον φόρο που καταβλήθηκε εντός του κράτους της διανέμουσας εταιρίας, ο μηχανισμός της επιβολής ανωτάτου ορίου φόρου ύψους 60 ή 50 % του πραγματοποιηθέντος στη διάρκεια ενός έτους εισοδήματος δεν λαμβάνει υπόψη ή λαμβάνει μόνον εν μέρει υπόψη τον καταβληθέντα εντός του άλλου κράτους φόρο;
            
         
               2)
            
            
               Σε περίπτωση καταφατικής απαντήσεως, μπορεί να δικαιολογηθεί ένας τέτοιος περιορισμός από την ανάγκη εξασφάλισης της συνοχής του εθνικού φορολογικού συστήματος ή από την ανάγκη διασφάλισης της ισόρροπης κατανομής της φορολογικής εξουσίας μεταξύ των κρατών μελών, ή από οποιονδήποτε άλλο επιτακτικό λόγο γενικού συμφέροντος;